Adatok Magyarország madárfaunájához. 



Irta Chernél István. 



Az «Aquilánk» XIV. kötetében (1907. évf. 179—187. 1.) közölt 

 faunistikai adataim sorozatát az utóbbi 10 év során gyűjtött érdekesebb 

 feljegyzéseimmel és megfigyeléseimmel egészítem ki a következőkben. 



Madártani naplóm anyagának javarészét e helyen természetesen 

 nem adhatom közre,, mert az a tervem, hogy a «Magyarország 

 madarai különös tekintettel gazdasági jelentőségükre» 

 cimű 1899-ben megjelent munkámnak hovatovább nem halasztható máso- 

 dik kiadásában dolgozzam fel. 



Minthogy azonban a háború okozta sok nehézség és akadály aligha 

 engedik meg, hogy könyvem új köntösben és megbővült, átdolgozott 

 formában oly hamarosan napvilágot lásson, mint sem óhajtanám, a 

 faunánk szempontjából nevezetesebb adatokat már most kívánom közölni. 



Acanthis linaria L. 1907 nov, 27-én Ligvándon (Sopronm.) láttam egy 

 csapatot. 1908 jan. 5-én Kőszegen 11 db-ot, jan. 6-án 15 — 17 db-ot 

 figyeltem meg. Ugyanitt 1911. nov. 20-án a kőszegfalvi vágásban talál- 

 koztam egy csapattal, fiam pedig 1913 jan. 11-én látott 8— 10 db-ot. 



Anas penelope L. Kőszegen tó és mocsár nincsen, a récék közül ez 

 okból csak vonulás közben kerül elő egyik-másik faj. Fészkelve csak a 

 tőkés réce (Anas boschas L.) egy-két párját figyeltem meg vidékünkön, 

 melyek nedvesebb években a Gyöngyös patak mellékén elterülő rétek 

 fűzbokraiban vagy a katonai gyakorlótéren levő marhausztató tócsa táján 

 az erdőben szoktak otthont alapítani. Átvonulóban azonban egyéb réce- 

 fajok is megfordulnak nálunk. A ritkábbak közé tartozik a fütyülő 

 réce, melyet azonban jellemző hangja nyomán még akkor is biztosan 

 felismerhetünk, ha sötétben száll át vidékünk fölött. E fajból Kőszegen 

 1908. nov. 15-én láttam 20—25 db-ot, melyek esti 1/25 óra tájban mint- 

 egy 250—300 méter magasságban /\ alakban É. —^ D.-nek vonultak a 

 város fölött. 1912 márc. 25-én a katonai gyakorlótér említett tócsáján 

 egy vén c/'-et lőttem. 1913 okt. 22-én este 7 óra tájban ugyanott egy 

 csapat szállott el fölöttem; a sötétben már nem ismerhettem föl külsejűk 

 nyomán, hangjuk azonban elárulta őket. 



Anser albifrons Scop. 1912 okt. 30-án a Kőszeggel délnyugaton 

 határos Doroszló község mezein vetési ludak csapataihoz szegődve, de 



